અક્ષયના મોત મામલે જિજ્ઞેશ જણાવ્યું છે કે તારીખ ૦૧.૦૭.૨૦૧૫ના રોજ અમરાઇવાડી વિસ્તારમાં આવેલ સતાધાર સોસાયટીની બાજુમાં જાહેર રોડ પર તેના પિતા મૂકેશ પરીખ(સવા)ની ૪૦ વર્ષ જૂની અદાવતમાં મામા ભાણેજ ગેંગના વિજય અમૃત સોલંકી (રહે. રઉફની ચાલી અમરાઇવાડી) અને તેના મામા રમેશ મોહનભાઇ પરમારે તીક્ષ્ણ હથિયારના ઘા ઝીંકીને હત્યા કરી હતી. પિતાની હત્યામાં અક્ષય એક માત્ર નજરે જોનાર સાક્ષી છે. જેના કારણે તેને હટાવવા માટે વિજય સોલંકી અને મોહન પરમારે ભાવેશનો ઉપયોગ કર્યો છે. દિવ્યા સાથે પ્રેમ લગ્ન કરીને અક્ષયે ભાવેશ અને તેના પરિવારની સમાજમાં કરેલી બદનામીનો બદલો લેવા માટે મામા ભાણેજે તેને હત્યા કરવા માટે ઉશ્કેર્યો હોવાના આક્ષેપ થઇ રહ્યા છે.